צ'ארלס קונרד

צ'ארלס מגיל קונרד (באנגלית: Charles Magill Conrad; 24 בדצמבר 1804 – 11 בפברואר 1878) היה פוליטיקאי אמריקאי מלואיזיאנה, שכיהן כחבר הסנאט של ארצות הברית, כחבר בית הנבחרים של ארצות הברית וכחבר בקונגרס של הקונפדרציה. הוא כיהן גם בין השנים 1850 – 1853 כמזכיר המלחמה של ארצות הברית תחת נשיא ארצות הברית מילרד פילמור ולזמן קצר תחת הנשיא פרנקלין פירס.

ביוגרפיה
צ'ארלס מגיל קונרד נולד בווינצ'סטר שבווירג'יניה. בילדותו הוא עבר עם משפחתו למיסיסיפי ומאוחר יותר ללואיזיאנה. הוא התחנך אצל דר' הולד בניו אורלינס. באפריל 1842 הוא נבחר לסנאט, כדי למלא את מקומו של אלכסנדר מוטון שהתפטר. הוא כיהן בתפקיד עד מרץ 1843, כאשר לא עלה בידו להיבחר לתקופת כהונה נוספת. בין השנים 1849 – 1850 הוא כיהן כחבר בית הנבחרים, והתפטר כדי לקבל את משרת מזכיר המלחמה בקבינט של הנשיא פילמור. קונרד שימש בתפקיד זה מה-15 באוגוסט 1850 ועד 7 במרץ 1853. בדצמבר 1860 הוא הוביל את התנועה לפרישתה של לואיזיאנה מהאיחוד. בין השנים 1862 – 1864, במהלך מלחמת האזרחים הוא כיהן כחבר הקונגרס של הקונפדרציה מטעם לואיזיאנה. לאחר המלחמה הוא שב לעיסוקו הקודם, עריכת דין. קונרד נפטר בניו אורלינס ב-1878.

קישורים חיצוניים
 צ'ארלס מגיל קונרד באתר Find a Grave
  Wilson, J. G.; Fiske, J., eds. (1900). "Conrad, Charles Magill" . Appletons' Cyclopædia of American Biography. New York: D. Appleton.
 Charles Conrad biography at the United States Army Center of Military History
 
 

מזכירי המלחמה של ארצות הברית
חברי הקבינט של ארצות הברית בממשל מילרד פילמור
חברי הסנאט של ארצות הברית מלואיזיאנה
חברי בית הנבחרים של ארצות הברית מלואיזיאנה
חברי המפלגה הוויגית
אמריקאים שנולדו ב-1804
אמריקאים שנפטרו ב-1878